Aforika Borwa e tuka malakabe,
Baetapele ba tshepitse thuto ya mahala
Empa diketso tsa bona di a paka hore ba a lebala
O ba kgama ka mosi
O ba ntsha dikotsi
Ba hwanta mebileng ba le nosi
Thuto ya Mosotho ke taba e hlokolotsi
E hloka tshehetso ya dikgosi
Baetapele ba rona ba hloka dinnete
Ditshepiso ba a di lebala
Ba itse re ba kgethe ba tla re hlwekisetsa mabala
Kaofela re tlilo lekana, re kgone ho bapala
Empa ba a re bapala
Ka nako ya dikgetho ba a kgothala
Ka morao ha dikgetho ba a robala
Ke bona ekare ba etsa ka bomo
A kere bona ba ja tsa tshepe dikgomo
Bana ba bona ba kena dikolo mose
Ha batswadi ba baithuti ba imetswe ke metse
Mmuso wa jwale o phetaphetana le diketso tsa mmuso wa kgale
Ha o wa fapana le mmuso wa kgethollo
Setjhaba sa bo rona se a bokolla
Thuto ya mahala o hana ho e lokolla
Mathata a kgale o sitwa ho a rarolla
Mmuso wa jwale o sebedisa tsela tsa kgale,
Dillo tsa rona ha di utlwahale
Thuto ya mahala ho wena ha e bohlokwa ha e kgonahale
Empa baetapele ba kganna dikoloi tse majabajaba,
ba apara diaparo tsa mebalabala
Ka moruo wa naha rona ha re o tshepe
Pelo ya hao e tiile e entswe ka tshepe
Baithuti ba a theosa ba a nyolosa ha hona moputso
Mmuso o hana ka thuso
BoHabib bona ba bua sekgowa se senang thuso
Empa bona ba hana ka thuso
Ba batla dikolo di tswelepele ka dithuto
Ditjeho di hana ho wa tsa thuto
Aforika borwa o fetohile mantlwane